*Na temelju članka 215. Zakona o vodama („Narodne novine“ broj 153/2009, 63/2011, 130/2011, 56/2013 i 14/2014) i članka 34. Odluke o izmjeni Društvenog ugovora Komunalno poduzeće d.o.o. za obavljanje komunalne djelatnosti Križevci – pročišćeni tekst od 8. 7. 2015. godine Goran Gregurek, ing. geod., direktor Komunalnog poduzeća d.o.o., ulica Drage Grdenića 7, Križevci donosi*

***VII. IZMJENE I DOPUNE***

***OPĆIH I TEHNIČKIH UVJETA***

***ISPORUKE VODNE USLUGE JAVNE VODOOPSKRBE***

***NA PODRUČJU GRADA KRIŽEVCI, OPĆINA SVETI IVAN ŽABNO, KALNIK, SVETI PETAR OREHOVEC I GORNJA RIJEKA***

***Članak 1.***

*U Općim i tehničkim uvjetima isporuke vodne usluge javne vodoopskrbe na području Grada Križevci, Općina Sveti Ivan Žabno, Kalnik, Sveti Petar Orehovec i Gornja Rijeka broj 1583/2011, 2057/2011, 1353/2012, 1400/2012, 3299/2012, 1661/2013 i 1263/2015 (u daljnjem tekstu: Opći i tehnički uvjeti) u članku 7. briše se stavak 4.*

***Članak 2.***

*U Općim i tehničkim uvjetima članak 8. mijenja se i glasi:*

 *„Za privremeno korištenje usluge javne vodoopskrbe kod postojećih građevina, može se podnijeti zahtjev za privremeni priključak građevina koje se nalaze u postupku ozakonjenja nezakonito izgrađenih zgrada sukladno Zakonu o postupanju s nezakonito izgrađenim zgradama („Narodne novine“ broj 86/12 i 143/13).*

*Uz zahtjev za privremeni priključak takvih građevina prilaže se:*

*- dokaz o vlasništvu, zakonitom posjedu ili pravu gradnje, za građevinu za koju se traži priključak,*

*- dokaz o predaji zahtjeva za izdavanje Rješenja o izvedenom stanju,*

*Ugovor o privremenom priključenju na javni vodoopskrbni sustav postojećih građevina se sklapa na određeno vrijeme i primjenjuje se do okončanja postupka ozakonjenja nezakonito izgrađene zgrade, odnosno do donošenja izvršnog Rješenja o izvedenom stanju.*

*Donošenjem izvršnog Rješenja o izvedenom stanju privremeni priključak postaje trajnim priključkom, te se Ugovor iz prethodnog stavka ima smatrati Ugovorom o priključenju na javni vodoopskrbi sustav.*

*Privremeni korisnik se obvezuje temeljem Ugovora o privremenom priključenju dostaviti isporučitelju vodnih usluga izvršno Rješenje o izvedenom stanju, odmah nakon izdavanja radi reguliranja statusa priključka.*

*Ukoliko privremeni korisnik dostavi isporučitelju vodnih usluga rješenje kojim je odbijeno, odbačeno ili obustavljeno izdavanje Rješenja o izvedenom stanju, privremeni priključak se ukida, odnosno Isporučitelj vodne usluge će odmah isključiti privremenog korisnika iz javnog vodoopskrbnog sustava, a privremeni korisnik snosi trošak isključenja.*

*Zahtjev za privremeni priključak na javni vodoopskrbni sustav za ostale namjene, podnosi se u svrhu izgradnje novih građevina ili postavljanja privremenih objekata zbog korištenja vode za gradnju i privremene potrebe.*

*Privremeni priključak na javni vodoopskrbni sustav za ostale namjene izvodi se preko hidrantskog nastavka s vodomjerom kojeg izdaje isporučitelj vodne usluge u trajanju maksimalno do 100 dana.*

*Za korištenje privremenog priključka na javni vodoopskrbni sustav za ostale namjene sklapa se Ugovor o korištenju privremenog priključka, kojim se regulira i potrošnja vodne usluge.*

*Privremeni priključak za ostale namjene traje samo za vrijeme izgradnje i dok traje privremena potreba te se ne može koristiti u druge svrhe.*

***Članak 3.***

*Sve ostale odredbe Općih i tehničkih uvjeta ostaju i nadalje na snazi.*

***Članak 4.***

*Ove Izmjene i dopune Općih i tehničkih uvjeta stupaju na snagu danom donošenja, a Isporučitelj vodnih usluga ih objavljuje na svojoj internetskoj stranici.*

*U Križevcima, 7. 7. 2017.*

*Broj: 852/2017*

 *Direktor:*

 *Goran Gregurek, ing. geod.*